Ravshan Abdullayev
Ravshan Abdullayev (toʻliq ismi: Ravshan Abdullayev Vohidovich) – sharqshunos olim, makroiqtisodiyot, jahon iqtisodiyoti. 50 dan ortiq ilmiy ishlar, 10 dan ortiq oʻquv qoʻllanmalar, 2 ta monografiya va 3 ta darslik muallifi. 1959-yil Toshkent shahrida tugʻilgan. ToshDU sharq fakultetining 1981-yil bitiruvchisi. Sharqshunos-iqtisodchi-arabshunos. Iqtisod fanlari doktori, professor. 1981–1982-yillar Toshkent Oliy partiya maktabi tarjimoni; 1982–1984-yillar Turkiston Harbiy okrugi instruktori; 1984–1988-yillar ToshDU Sharq fakulteti laboranti, oʻqituvchisi; 1988–1991-yillar Yamanda tarjimon; 1991–1994-yillar ToshDSHI iqtisod fakulteti aspiranti; 1994–1995-yillar MARning „A lAzhar“ universiteti tadqiqotchisi; 1995–1999-yillar ToshDSHI katta oʻqituvchisi; 1999–2001-yillar TIU Fiqh, iqtisod va tabiiy fanlar fakulteti dekani; 2001–2005-yillar TIU iqtisodiyot ishlari boʻyicha prorektori va ayni paytda Xalqaro iqtisodiy munosabatlar kafedrasi mudiri (oʻrindosh); 2005–2007-yillar ToshDSHI rektori; 2007—2018-yillarda Toshkent islom universitetida rektor lavozimida faoliyat yuritdi.